CELEX: 62011TN0424
Language: fi
Date: 2011-08-04 00:00:00
Title: Asia T-424/11: Kanne 4.8.2011 — Cementos Molins v. komissio

24.9.2011   
            
            
               FI
            
            
               Euroopan unionin virallinen lehti
            
            
               C 282/44
            
         Kanne 4.8.2011 — Cementos Molins v. komissio
   (Asia T-424/11)
   2011/C 282/82
   Oikeudenkäyntikieli: espanja
   
      Asianosaiset
   
   
      Kantaja: Cementos Molins, SA (Sant Vicenç dels Horts, Espanja) (edustajat: asianajajat C. Fernández Vicién, I. Moreno-Tapia Rivas ja M. López Garrido)
   
      Vastaaja: Euroopan komissio
   
      Vaatimukset
   
   Kantaja vaatii unionin yleistä tuomioistuinta
   
               —
            
            
               kumoamaan riidanalaisen päätöksen ja
            
         
               —
            
            
               velvoittamaan Euroopan komission korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Kantaja vaatii SEUT 263 artiklan perusteella unionin yleistä tuomioistuinta kumoamaan omistusosuuden hankkimisesta ulkomaisissa kohteissa johtuvan rahallisen liikearvon kirjaamisesta kuluksi C 45/07 (ex NN 51/07, ex CP 9/07), Espanjan soveltama, 12.1.2011 tehdyn komission päätöksen. (1)
   
   Kanteensa tueksi kantaja vetoaa kolmeen kanneperusteeseen.
   
               1)
            
            
               Ensimmäinen kanneperuste, joka perustuu SEUT 107 artiklan rikkomiseen.
               
                           —
                        
                        
                           Kantajan mukaan päätös on ristiriidassa SEUT 107 artiklan kanssa siltä osin kuin siinä todetaan, että TRLIS (Texto Refundido de la Ley sobre el Impuesto de Sociedades; Espanjan yhtiöverolaki) 12 §:n 5 momenttiin perustuva omistusosuuden hankkimisesta ulkomaisissa kohteissa johtuvan rahallisen liikearvon kirjaaminen kuluksi on sisämarkkinoille soveltumatonta valtiontukea. Kantaja väittää, että mainittu liikearvon kirjaaminen kuluksi ei merkitse edun saamista, sillä ei vaikuteta jäsenvaltioiden väliseen kauppaan eikä se ole valikoivaa.
                        
                     
         
               2)
            
            
               Toinen kanneperuste, joka perustuu luottamuksensuojan periaatteen loukkaamiseen ja perusteluvelvollisuuden laiminlyöntiin luottamuksensuojan periaatteen yhteydessä.
               
                           —
                        
                        
                           Tämä peruste jakautuu kahteen osaan, joista kumpikin koskee riidanalaisen päätöksen 1 artiklan 2 ja 3 kohdassa luottamuksensuojalle vahvistettua ajanjaksoa.
                        
                     
                           —
                        
                        
                           Toisen kanneperusteen ensimmäinen osa: luottamuksensuojan periaatteen loukkaaminen. Kantaja väittää, että luottamuksensuojalla olisi suojeltava tukien takaisin perimiseltä kaikkia tuensaajia riidanalaisen päätöksen julkaisemispäivään asti, koska menettelyn aloittamisesta tehdyn päätöksen julkaiseminen ei riitä kumoamaan sitä perusteltua luottamusta, joka syntyy Euroopan komission ilmoituksista Euroopan parlamentille.
                        
                     
                           —
                        
                        
                           Toisen kanneperusteen toinen osa: toissijaisesti luottamuksensuojan periaatteen loukkaaminen ja perusteluvelvollisuuden laiminlyönti. Kantaja katsoo, että Euroopan komissio on virheellisesti sulkenut luottamuksensuojan ajanjakson ulkopuolelle kokonaisuudessaan päivän, jona riidanalaisen päätöksen tekemiseen johtaneen menettelyn aloittamisesta tehty päätös on julkaistu Euroopan unionin virallisessa lehdessä. Ensinnäkin unionin oikeuden mukaan määräajan viimeistä päivää on kokonaisuudessaan pidettävä tämän määräajan osana, ja toiseksi tämän päivän sulkeminen luottamuksensuojan ajanjakson ulkopuolelle riidanalaisen päätöksen määräysosassa on ristiriidassa päätöksen perustelujen kanssa.
                        
                     
         
               3)
            
            
               Kolmas kanneperuste perustuu suhteellisuusperiaatteen loukkaamiseen luottamuksensuojan periaatteen yhteydessä.
               
                           —
                        
                        
                           Kantaja väittää, että on suhteetonta, että komissio vaatii luottamuksensuojan periaatteen soveltamiseksi riidanalaisen päätöksen 1 artiklan 4 kohdan mukaisessa tapauksessa, että rajat ylittäville yritysten yhdistymisille voidaan osoittaa selviä oikeudellisia esteitä.
                        
                     
         
      (1)  EUVL L 135, 21.5.2011, s.1.